google/wiki40b huggingface dataset:
Rådet for finansiell stabilitet

Organisasjonens formål

FSB ble etablert for å koordinere arbeidet til finansmyndigheter og -institusjoner, på et internasjonalt nivå. Oppgaven er å utvikle og fremme effektiv regulering, kontroll og andre tiltak i den finansielle sektor. FSB skal i samarbeid med internasjonale finansinstitusjoner arbeide med sårbare finansielle systemer, med formålet å sikre global finansiell stabilitet.
Begrepet finansiell stabilitet defineres av Norges Bank slik at det finansielle systemet er robust overfor forstyrrelser i økonomien, slik at det er i stand til å formidle finansiering, utføre betalinger og omfordele risiko på en tilfredsstillende måte.

Norsk navn

Organisasjonens norske navn, Rådet for finansiell stabilitet (FSB), fremkommer blant annet i Utenriksdepartementets oversettelse av Europaparlaments- og rådsforordning (EU) nr. 1092/2010 av 24. november 2010 om makrotilsyn med finanssystemet i Den europeiske union og om opprettelse av et europeisk råd for systemrisiko. Forordningen er gjort til norsk lov i 2016, lov om EØS-finanstilsyn.
Rotbløyte (Fleksnes)

Handling

Marve inviterer tre gamle venner fra den tiden han avtjente verneplikten i marinen. Disse gikk under kallenavnene «Sengehesten», «Rødhette» og «Galten» (selv ble han kalt «Grønningen»). Han begynner «oppladningen» med viktige innkjøp på Vinmonopolet, mens moder’n smører snitter. Festen arter seg imidlertid ganske så annerledes enn det han forventer da det viser seg at de gamle kameratene har endret seg svært mye i løpet av alle disse årene. De andre har forlengst lagt marinen bak seg, men Fleksnes gjør alt han kan for å få stemningen i taket, både ved hjelp av alkohol og festlige historier fra sjølivet den gang. Den ene av kameratene har (til Marves store forargelse) til og med tatt med seg kona på festen. Senere på kvelden får han uventet besøk av en ubuden gjest som absolutt vil inn.

Repriser og videoutgivelser

Episoden ble også benyttet i Fleksnes-føljetongen som gikk på TV i 1988. Her med nyinnspilt prolog og epilog. Den ble sendt i reprise på NRK i 1994, 2002, 2010 og 2017.  
Den ble utgitt på video i 1993 og på DVD i 2007.
Sønnenfjells

Sønnenfjells, Søndenfjelds, Sønnenfjellske eller Sønnafjells, er et historisk geografisk begrep benyttet om riksdelene av Norge beliggende syd for Dovrefjell og øst for Langfjellene. Den administrative inndelingen av Norge i nordenfjellske og sønnenfjellske deler var i bruk fra middelalderen frem til slutten av 1700-tallet, og sønnenfjells var området øst for Langfjellene og sør for Dovre, mens sørgrensen mot det nordafjellske var mer usikker. Lindesnes er oftest nevnt som grenseskille på 1500-tallet og senere ble Åna Sira det vanligste skillet.
La Flèche Wallonne 2014

La Flèche Wallonne 2014 var den 78. utgaven av sykkelrittet La Flèche Wallonne. Rittet ble avholdt over 199 km 23. april.
EM i friidrett 2018 – 400 meter hekk menn

Kvalifikasjonskrav

Kvalifikasjonskravet for 400 meter hekk menn var: 50,70.
Universidad de San Martín de Porres

Universidad de San Martín de Porres er et katolsk universitet i Lima i Peru. Det ble stiftet den 17. mai 1962 av dominikanerordenen, og drives fortsatt av denne presteordenen. Den hellige Martín de Porres var medlem av samme orden.
Charles Bronson

Bakgrunn

Charles Bronson var ett av 15 barn til Walter Bunchinski, litauisk gruvearbeider, og en litauisk-amerikansk mor. Bronsons familie nedstammet fra lipka-tatarer, et muslimsk tyrkerfolk i Litauen. Under hans oppvekst ble det talt russisk og litauisk i familien. Ckarles tok eksamen fra High School, mens søsknene forble uten skoleavslutning. I tillegg til sitt morsmål engelsk talte han flytende russisk, litauisk og gresk. Da faren døde, var han ti år gammel.
Ved 16 års alder begynte også Charles å arbeide i gruven, liksom alle sine brødre. Under andre verdenskrig tjenstegjorde han som akterskytter i en Boeing B-29. Etter krigen studerte han kunst og kom med i en teatergruppe.

Filmskuespiller

Han filmdebuterte i 1951. Etter å ha hatt småroller i tallrike filmer, reiste han i 1968 til Europa der han fikk en rolle i en italiensk spaghettiwestern. Han ble dermed stjerne over natten. Europeisk publikum dyrket hans tøffe maskulinitet og dyriske utstrålning. 
Da han var rundt 50 år var han plutselig sexsymbol og ble en av verdens best betalte filmstjerner. Det kom imidlertid til å drøye ytterligere før han nådde en tilsvarende popularitet også i sitt hjemland.
Charles Bronson ble mest kjent for filmen Death Wish (1974, regissert av Michael Winner, også kalt Nådeløs by), der han spiller en mann som forvandles til et enmanns-borgervern og hevner etter at hans familie var blitt rammet av alvorlig voldskriminalitet. Det ble laget en rekke oppfølgere til denne filmen. Deretter kom han nesten utelukkende til å ha tøffe helteroller i voldsomme filmer, ofte regissert av J. Lee Thompson. 
Bronsons hustru Jill Ireland var med i en rekke av ektemannens filmer. 
Hans helse ble etterhvert svekket og han avsluttet sin karriere på slutten av 1990-årene. Family of Cops III: Under Suspicion ble hans siste film. Han ble også rammet av Alzheimers sykdom. Han døde av lungebetennelse på Cedars-Sinai Medical Center i 2003.
Vågsbygd Seilforening

Vågsbygd Seilforening, VSF (Stiftet 1986) er en seilforening fra Vågsbygd i Kristiansand. Foreningen driver seiling i stor og liten NOR-klasse og tur/familieseiling. Foreningen deltar og er arrangør av regattaer og samarbeider med Christianssands Seilforening om kursvirksomhet.
Klubben har eget klubbhus med utstyrslager, båtopplag og selskapslokaler på Bredalsholmen.
Fire in the Sky

Handling

Handlingen er lagt til den lille byen Snowflake, Arizona i 1975. En gruppe skogsarbeidere driver hogst for myndighetene. På veien hjem ser de et mystisk lys. Den ene av dem, Travis, går frem til lyset og forsvinner i det. De andre kjører sjokkert ned til småbyen hvor de bor og forteller historien til politiet. De blir imidlertid ikke trodd og blir isteden misstenkt for å ha drept Travis. 
Etter fem dager dukker en forvirret og naken Travis opp nattestid på en bensinstasjon. Han husker ingenting, men etter en tid begynner det å demre. Han minnes at han befant seg på sted hvor han var i vektløs tilstand og at han ble utsatt for skremmende medisinske forsøk av ukjente skapninger.

Popularitet og økonomi

Fire in the Sky ble ingen stor kinosuksess. Den innbrakte rundt $20 millioner på amerikansk kino og havnet på 76-plass over de mest innbringende kinofilmene i USA i 1993.
Produksjonskostnadene var på $15 millioner.

Anmelderne

Filmen fikk blandet mottakelse av anmelderne, noe som gjenspeiles i at den har fått 39 % på Rotten Tomatoes. Den amerikanske filmkritikeren Roger Ebert gav den 2,5 av 4 stjerner. Ebert mente historien var for usannsynlig, men gav mye ros til sekvensen på innsiden av romskipet. Leonard Maltin gav den 2 av 4 stjerner. 
Den regnes som en kultfilm av en del science fiction-tilhengere.

Priser

Den ble nominert til fem Saturn Award (blant annet i klassen beste science fiction-film).
Misjonskirken Betel Mjøndalen

Misjonskirken Betel Mjøndalen (etablert 1891) er en flergenerasjonsmenighet tilknyttet Misjonskirken Norge. Kirken ligger i Parkveien 1 i Mjøndalen sentrum, i Betel-kvartalet. Menigheten har et utstrakt arbeid for barn, ungdom, voksne og eldre.
Kirken har foruten kirkesalen, også cafè, gymsal og dedikerte lokaler for barn og ungdom.

Historie

Misjonskirken Betel Mjøndalen ble stiftet av haugianere i 1891. På 1920-tallet ble menigheten med i trossamfunnet Det Norske Misjonsforbund, nå kalt Misjonskirken Norge.
Våren 2019 ble et nytt, utvidet kirkebygg innviet.

Misjon og bistand

Menigheten støtter Jakobs hus i Colombia.
Cicatrizocera

Utseende

En middelsstor, avlang, rødbrunlig trebukk. Oversiden er blank, tydelig punktert og fint hårete. Antennene er omtrent så lange som kroppen, pronotum er rundet, litt bredere enn langt. Dekkvingene er jevnbrede, gulbrune med brunsvart ytterkant og en brunsvart lengdestripe, rundet i spissen. Beina er kraftige med tykke lår.

Utbredelse

Arten er utbredt i Fransk Guyana og det nordlige Brasil.
Klara sjö

Klara sjö hører til et kanalliknende vannområde mellom Kungsholmen og Solna, Vasastaden, Norrmalm som forbinder Riddarfjärden i syd med Ulvsundasjön i nord.
Vannområdet omfatter utover Klara sjö, også Barnhusviken, Karlbergssjön samt Karlbergskanalen. Vannomsetningen er liten på grunn av trange forbindelser mot såvel Ulvsundasjön som Riddarfjärden. Den tidligere gassvirksomheten ved Klaragasverket har ført til at bunnen i Klara sjö er sterkt forurenset av metaller og organiske emner, først og fremst ulike tjæreemner fra gassverket som låg på den nordlige siden for Klara sjö mellom Kungsbron og Klarastrandsleden.
Fram til midten av 1800-tallets var Klara sjö fremdeles en sjø, som i store deler ble fylt igjen under byggingen av Klaragasverket, jernbanespor, Stockholms centralstation og Vasagatan. På Werner von Rosenfeldts kart over Stockholm fra 1702 er Klara sjö en stor vik av Mälaren som gikk helt opp til dagens Klarabergsgatan og Vattugatan. Over viken ledet en 500 meter lang flytebro, Kungsholmsbron (dagens Stadshusbron er 85 meter lang). Karta öwfer Clarasjö fra 1817 viser et prosjekt til nye strandlinjer rundt Klara sjö, Hvarefter Wattnet bör fyllas. Kartet fra 1915 viser utfyllingene for Klaragasverket og Stockholms centralstation.
Ved Klara sjös sydvestre strand ligger Stockholms stadshus og gamle Serafimerlasarettet. Klara sjö slutter i nord ved Kungsbron, der den går over til Barnhusviken.
Dronning Louises bro

Dronning Louises bro, også kalt Københanvs Pont Neuf er en bro over Søerne (Peblinge Sø/Sortedams Sø) i København. Broen ble oppført i 1885–1887 og er tegnet av arkitekt Vilhelm Dahlerup. Den forbinder Indre by med Nørrebro. Den er oppkalt etter dronning Louise som var gift med Christian IX.

Historie

Allerede i 1562 nevnes en bro som forbindelse over Søerne nær det sted hvor Dronning Louises bro senere ble bygget. Da den nye Frederiksborgvei skulle bygges, erstattet Christian IV i årene 1618-20 den gamle broen med en kombinert demning og bro. Utpå 1800-tallet, da Nørreport og vollene ble revet og brokvarterene bygget ut, klarte ikke Peblingebroen den stigende trafikken lenger. Arkitekt Emil Blichfeldt fremla et prosjekt som kombinerte bro med en overdekket basargate. Dette for å skape ly for den ruskende vinden over broen, men også som en naturlig forlengelse av gatens nye butikker. Københavns magistrat valgte omsider det litt enklere forslag fra Vilhelm Dahelrup.

Broen

Dronning Louises bro er oppført i granitt og har tre huller til gjennomseiling. I hver ende av broen står fire store flaggstenger, og broen har i alt åtte lykter. Broens rekkverk er prydet med ensartede bronseskjold som gjengir Københavns byvåpen omkranset av våpen, hjelmer, visirer og løver. Den er en del av strekningen fra Nørrebrogade på Nørrebro-siden til Søtorvet og Frederiksborggade på Indre By-siden.
På hver side av Søtorvetsiden, står avstøpninger av de klassiske romerske skulpturgrupper Tiberen og Nilen. På Nørrebrosiden står Johannes Hansens skulptur Siddende Unge Mennesker fra 1942.
Dronning Louises bro er fredet, men er samtidig en av verdens mest sykkeltrafikkerte veier. I 2011 har biltrafikken blitt regulert, og fortau og cykkelstier blitt bredere, med to felter for syklistene i hver kjøreretning. Det er også satt frem flere benker, som forbipasserende kan hygge seg på.
Zac Efron

High School Musical

I filmen High School Musical, spiller han tenåringen Troy Bolton. Troy er en vellykket basketspiller på skolens basketlag, der treneren hans også er hans far. På nyttårsaften treffer han en jente som heter Gabriella Montez (Vanessa Hudgens) ved at de begge blir tvunget opp på scenen for å synge på en fest på nyttårsaften. Det viser seg at de begge er flinke til å synge og de møtes igjen etter ferien når Gabriella begynner på East High der Troy går. De synger sammen på audition for skolens vintermusikal og får en tilbakekalling, noe som gjør Troys bestevenn, Chad (Corbin Bleu) og resten av lagkameratene bekymret. Det samme blir Gabriellas venninne som også er leder for vitenskapklubben. De tidligere hovedrollene i vintermusikalen er Sharpay og Ryan Evans (Ashley Tisdale og Lucas Gabreel) som gjør alt de kan for å hindre dem. Sharpay liker også Troy. Gabriella og Troy rives mellom hverandre og basket og vitenskap. 
I High School Musical 2 er det sommerjobb på en klubb som står i fokus og Sharpay prøver å stjele Troy fra Gabriella ved å få foreldrene til å tilby bedre jobb, studieplass og å invitere han på middager. Han begynner å svikte Gabriella, Chad og alle de andre vennene sine og erstatteren blir Ryan. Når Sharpay bestemmer seg for å synge på talentshowet med Troy og ikke Ryan, begynner han å henge med Gabriella. High School Musical 3: Senior Year hadde premiere 24. oktober 2008.
Due (symbol)

Duer er brukt symbolsk fra de tidligste tider. Klippeduen ble temmet for mer enn 5 000 år siden, og er senere avlet til spesialisert bruk. Ved mange seremonier er det blitt vanlig å slippe ut duer som en symbolsk markering.

Sendebud

I Bibelen er duen brukt i flere symbolske sammenhenger. I 1. Mos. 8,8-12 sender Noa ut en due for å se om vannet hadde sunket fra jordoverflaten. Den kom tilbake med et oljeblad.

Offerdyr

3. Mosebok gir regler for hvordan duer kan brukes som offerdyr.
Profeten Jona har navnet due, og opptrer i offerrollen da han blir kastet i havet for å stille stormen.

Ideal

I Høysangen er duen flere ganger brukt som bilde på skjønnhet, uskyld, kyskhet og renhet. Dette er sammenfallende med 
Profetene Jesaia og Hosea bruker duen som bilde på troskyldighet og engstelse.
Profetene Jeremia og Esekiel bruker bildet av duen den bygger rede i sidene av en gapende kløft, i kontrasten mellom det uskyldige og det truende.

Gresk mytologi

Guden for kjærlighet og skjønnhet, Afrodite, har en vogn trukket av duer.
Pleiadene, Atlas' syv døtre, er duer. Da Atlas måtte bære himmelen på sine skuldre begynte Orion å forfølge Pleiadene. Zeus skapte dem først om til duer, og deretter til stjerner, som påskjønnelse for farens anstrengelse.

Ånd

Ved Jesu dåp er alle evangelistene enig om at Den hellige ånd kom ned i skikkelse av en due. Symbolet forener flere av betydningene brukt i Det gamle testamentet.

Fredssymbol

Som medlem av Det franske kommunistpartiet fikk Pablo Picasso i oppdrag å tegne et fredssymbol foran en stor konferanse i januar 1949. Han valgte da duen med olivenkvist i nebbet. Samme vår ble Picassos tegning hengt opp som plakat overalt i Europa, og er senere blitt et dominerende fredssymbol.
Andre berømte bilder av duer: René Magritte (1947), Georges Braque (.
Tjøme skateklubb

Tjøme Skateklubb ble stiftet 6. mai 2010, og holder til på Tjøme i Vestfold. Klubbens aktiviteter er konsentrert rundt Tjøme skatepark. Anlegget er organisert slik at tomten tilhører Færder kommune, mens elementene som er plassert der, eies av klubben.
Klubben arrangerer blant annet skateskoler, en gang i året holdes en stor skategalla, Tjøme skategalla, og man har også hatt vertskapet for NM i Vert (2012).
Tjøme skateklubb er medlem av NORB.
Phtheochroa

Utseende

Middelsstore viklere (vingespenn 11-22 millimeter hos de artene som forekommer i Norge), gjerne mer eller mindre brunlige på farge. Forvingene er nokså smale og avrundede.

Levevis

Viklerne i denne slekten kan gå på både urter og busker fra ulike plantefamilier. Hver art ser ut til å være spesialisert på én eller noen få vertsplanter (mono- eller oligofag).

Skadedyr

Ingen av de norske artene lever på økonomisk viktige planter. Da de også stort sett er ganske fåtallige, er de ikke å regne som skadedyr.
Flatvoll

Grenser

Siden strøk og drabantbyer ikke er geografisk bestemt av autoriteter har ikke Flatvoll noen eksakt grense. Rønvikveien og jernbanelinjen er et vanlig syn på hva som er grensen, men flere av forretningene ligger på sørsiden av Rønvikveien, så mer nøyaktig kan man si at alt som ligger mellom jernbanelinjen, Rønvikveien og Leiteveien er Flatvoll. Mange av blokkene og villaene som ligger i de nærmeste parallellgatene kan også tolkes som en del av Flatvoll.
Syðrugøta

Historie

Navnet «Gøta» betyr «gate», og henspiller på at det mest brukte vandringsleden fra Skálafjørður til de nordre og østre bygdene på Eysturoy passerte nettopp her. Den første delen av navnet forteller at den er en av to bygder. Det er usikkert hvilken av de to bygdene som er eldst, men Norðragøta er den bygda som oftest kalles Gøta, og dermed regnes den som den bygden som er nevnt i Færøyingesaga, som var høvdingesete for Tróndur í Gøtu.
En gammel legende vil ha det til at Gøtu kirkja opprinnelig ble oppført i Syðrugøta, men senere flyttet til Norðragøta som en kollektiv straff for en forbrytelse. Det er fortsatt skilt som peker til stedet hvor kirken og kirkegården lå. En annen legende forklarer Syðrugøtas store utmarksområder, som strekker seg fra bebyggelsen og ut til et nordlig nes, med at bygdas gjetere hadde et overnattingshus på dette neset om de ikke rakk hjem før det ble mørkt. En av bygdas gjetere var Jákup Dintil, som var kjent for å kunne løpe veldig fort. En natt han var i dette huset tok han to sauetyver på fersk gjerning, og løp hjem og fortalte om tyvene, slik at de ble pågrepet.
Opprinnelig var det to forholdsvis adskilte grender i Syðrugøta, nemlig Niðri við í Hús og Úti Grógv, men disse har vokst sammen for lenge siden.
På bygdas sandstrand har G! Festival blitt arrangert årlig siden 2002. Mange unge finner veien dit, spesielt når festivalen blir større for hvert år. Sommeren 2005 hadde festivalen 5 000 besøkende, altså en tiendedel av den færøyske befolkningen. Foruten færøyske musikere, var det også konserter med internasjonale band som Europe og Nephew.
Mu Qi

Mu Qi (Wade-Giles: Mu-ch'i, japansk: 牧谿, Mokkei), også kjent som Fa Chang eller Muqi Fachang, var en kinesisk maler og Chan (Zen) munk som levde under det sørlige Song-dynastiet, født ca. 1210, død ca. 1269 (Mu Qi var hans navn som maler, Fa Chang som en munk; hans personlige navn er uvisst).
Han var født i Kaifeng og flyttet til hovedstaden i det sørlige Songriket Lin An (nå Hangzhou). Blant hans læremestre innen maleri var sannsynligvis abbeden hans Wu Jun og maleren Liang Kai. Hans arbeider regnes blant de mest uttrykksfulle innen Chan (også kalt Zen) maleristilen.
Viktige verk som tilskrives Mu Qi: nå i Daitoku-ji i Kyoto er en triptyk av Guan Yin flankert av en apefamilie på den ene siden og en trane på den andre siden; Tiger; Drage; og verket som mye reprodusert Seks persimmoner. Andre verk som enkelte ganger er tilskrevet Mu Qi eller som å være "i stilen til Mu Qi" inkluderer forskjellige naturstudier og et Lohan maleri i Seikadomuseumet.
Rotetere

Utseende

Middelsstore til meget store (vingespenn 20 – 230 mm) sommerfugler. For- og bakvingene er nokså like på form, noe som skiller dem fra nesten alle «høyere» sommerfugler. Antennene er ganske korte, omtrent så lange som hodet er bredt. Forvingene er gjerne brokete farget i brunlig og hvitt, det hvite ofte med metallisk glans, mens bakvingene er ensfarget brunlige eller grålige. Vingene er koplet sammen ved hjelp av et utskudd (jugum) på bakvingen som griper om forvingen. Denne koplingsmekanismen skiller seg fra de aller fleste andre sommerfugler. Bakkroppen er lang og sylindrisk. De norske artene er brunlig spraglete, bortsett fra hannen hos spøkelsessvermeren (Hepialus humuli), men på den sørlige halvkulen finnes noen svært vakre arter, blant annet den sørafrikanske Leto venus som er brunrød med et sølvfargede flekker. Larvene er lange og slanke, bleke, ofte rosaaktige på farge, med en del korte, stive børster spredt utover kroppen.

Levevis

Larvene lever i jorden der de spiser røtter av ulike slags planter, noen arter kan gjøre litt skade på jordbruksvekster. Larveutviklingen tar ofte to år. De voksne sommerfuglene flyr helst i skumringen om sommeren. Hannene svermer lavt over vegetasjonen, og kan henge i luften over et bestemt punkt en stund. Dette er særlig påfallende for spøkelsessvermeren (Hepialus humuli), den største europeiske arten med et vingespenn på 40-50 mm hos hannene, opptil 70 mm hos hunnene. Her har hannen snøhvite vinger som gjør den meget synlig i tusmørket. Spøkelsessvermeren finnes i Norge nord til Nordland, men er ikke svært vanlig. Hunnene flyr lavt og «teppebomber» bakken med eggene sine. De er svært fruktbare – en hunn av en australsk Trictena-art la 29 000 egg.
Soalalana

Utseende

Middelsstore, avlange, matt brunlige trebukker. Antennene er ganske tynne, noe lengre enn kroppen. Pronotum er avrundet sekskantet. Dekkvingene er noe avsmalnende bakover. Beina er middels lange, nokså kraftige.

Utbredelse

Arten er endemisk for Madagaskar.
Lubna Ahmad al-Hussein

Lubna Ahmad al-Hussein er en sudansk journalist og aktivist, som har skrevet ei bok om sin kamp mot Sudans sharia-lov.
Hun fikk internasjonal oppmerksomhet i juli 2009, da hun ble stevnet for å gå med bukser. Saken ble en cause célèbre, der bl.a. Amnesty International uttrykte sin støtte. Da hun ble arrestert jobbet hun for United Nations Mission In Sudan (UNMIS), og var kjent for sin uttalte kritikk av Sudans regjering, og måten de behandler kvinner.
Carl Wilhelm Oseen

Biografi

Oseen studerte fra 1896 ved Lunds universitet, der han i 1900 ble filosofie licentiat, 1903 filosofie doktor, 1902 dosent i matematikk samt tillförordnad professor i matematikk 1904–1906 og 1907–1910. Han var 1909-1933 professor i mekanikk og matematisk fysikk ved Uppsala universitet. Fra 1933 var han leder (svensk: föreståndare) for Kungliga Vetenskapsakademiens Nobelinstitut. Han var fra 1907 styrerepresentant (svensk: ledamot) av Kungliga Fysiografiska Sällskapet i Lund, fra 1910 av Kungliga Vetenskaps-Societeten i Uppsala, fra 1920 av Kungliga Vetenskaps- och Vitterhetssamhället i Göteborg, fra 1921 av Kungliga Vetenskapsakademien og fra 1934 av Kungliga Ingenjörsvetenskapsakademien.
Etter at Oseen i 1922 ble valgt inn i Vetenskapsakademiens Nobelkomité for fysikk, som tidligere ikke hadde hatt noen teoretisk fysiker, foreslo Oseen at Albert Einstein skulle tildeles Nobelprisen i fysikk i 1921 for arbeidet med den fotoelektriske effekten (1921 års pris ble delt ut ved prisutdelingen den 10. desember 1922).
Oseen var en produktiv forsker og forfatter, også populærvitenskapelig. Han fornyet hydrodynamikken blant annet gjennom den «asymptotiske teorien» som tok hensyn til væskenes indre friksjon. Hans teorier ble videreutviklet av blant andre Nils Zeilon og Hilding Faxén. Oseen la også grunnlaget for elastisitetsteorien for flytende krystaller og ga sammen med Horace Lamb navn til Lamb-Oseen-virvlene. 
Etter en artikkel i Vetenskapen och livet i 1918 innledet den fysikkinteresserte hovrättsnotarien Sten Lothigius en brevveksling med C.W. Oseen, som resulterte i at Svenska Fysikersamfundet ble stiftet den 16. oktober 1920. Oseen ble valgt til leder og Lothigius ble kasserer og foreningen begynte å utgi årsskriftet Kosmos. Deres vurdering av Einsteins relativitetsteori kom dog til å skille de to. Amatøren Lothigius likte ikke den abstrakte relativitetsteorien, og holdt seg ikke for god for antisemitiske utfall for å rakke ned på Einstein.
I 1919 ble den norske studenten Jørg Tofte Jebsen invitert av Oseen til et års opphold ved universitetet i Uppsala. Her fulgte han dennes forelesninger om Einsteins generelle relativitetsteori, noe som resulterte i at han oppdaget det som nå kalles Jebsen-Birkhoffs teorem for metrikken utenfor en sfærisk symmetrisk massefordeling som kan variere med tiden. Oseen var også behjelpelig med å få dette viktige resultatet publisert.
Oseen var en nær venn av fysikeren Eva von Bahr og ble gjennom henne kjent med østerrikske Lise Meitner. Da hun måtte flykte fra Tyskland i 1938, var Oseen en av dem som både hjalp henne til Sverige og støttet henne i hennes nye hjemland.